Dokumetar mbi polarizimin politik në Amerikë
Adam Bhala Lough, autor i filmi “ALT-RIGHT: Age of Rage”, ka dokumentuar lëvizjet e ekstremit të djathtë dhe atë të eksremit të majtë, ndërsa paralajmëron për përplasje mes këtyre forcave
Në filmin dokumentar “ALT-RIGHT” “Alternativa e Djathtë”, autori Adam Bhala Lough i hedh një vështrim lëvizjes “Alternativa e Djathtë” në Shtetet e Bashkuara si dhe përbërësve ideologjikë të saj. Lëvizja në fjalë është një grupim politik që kombinon racizmin, nacionalizmin e të bardhëve, antisemitizmin dhe populizmin. Siç njofton korrespondentja e Zërit të Amerikës, Penelope Poulou, ky term është përqafuar nga supremacistët dhe grupet e bardha nacionaliste kur i referohen vetes dhe ideologjisë së tyre e cila e vë theksin tek ruajtja dhe mbrojtja e racës së bardhë në Shtetet e Bashkuara. Me 12 gusht të vitit të kaluar, “Alternativa e Djathtë” organizoi një protestë në Sharlotsville të Virxhinias, në mbështetje të monumenteve të Konfederatës. Tubimi kaloi në dhunë kur nacionalistët e bardhë, që bënin thirrje raciste, u përleshën me kundër-protestuesit. Kundër-protestuesit u identifikuan si antifashistë ose “Antifa”. Në dokumentarin e tij “ALT-RIGHT: Age of Rage”, Adam Bhala Lough sjell tubimet dhe dhunën që çuan në vdekjen e kundër-protestueses Heather Heyer, që u shtyp me makinë nga një mbështetës neo-nazist. Ndaj shoferit janë ngrikur akuza për vrasje dhe vepra të tjera. Gjyqi i tij pritet të zhvillohet në nëntor. Autori i filmit thotë se faktorë të ndryshëm si ekonomia, imigracioni, madje edhe feminizmi, kanë ushqyer zemërim tek lëvizja “Alterantiva e Djathtë”. Përmes dokumentarit, autori tregon se si media sociale e nacionalistëve të bardhë fuqizoi “Alternativën e Djathtë”. Se si lëvizja u inkurajua nga komentet e debatuara të Presidentit Trump lidhur me dhunën e “Alternativës së Djathtë” në Sharlotsville. thotë autori i filmi Adam Bhala Lough. Ai i hedh një vështrim edhe udhëheqjes së “Alternativës së Djathtë” dhe rolit në rritjen e lëvizjes. Mes tyre Richard Spencer, autori i frazës “Alt-Right” në vitin 2008. Një tjetër nacionalist i bardhë, Jared Taylor, autor i librit “Ndërgjegja racore në shekullin e 21-të” dhe mbështetës i krijimit të një shteti etniko-racial. Autori dokumenton dhe grupin “Antifa” ose antifashistët, një përzjerje shpërthyese, armike e “Alternativës së Djathtë”. Autori thotë se faktorët social-ekonomikë kanë çuar në lindjen e dallimeve ekstreme ideologjike, duke eleminuar forcat e mesme të moderuara. Herët a vonë, thotë ai, përkrahësit e “Alternativës së Djathtë” dhe “Antifës” do të gjenden në trajektoren e përplasjes.